aldizkariak

Euskaltzale asko hilik eta beste asko atzerrian, kostata heldu zion euskal kulturgintzak indarkeriak etendako bideari. Hiru aldizkari badira, besteak beste, eginkizun hori lotzen zaizkionak eta horietan aurkitzen zuten publikatzeko aukera atzerrian zeudenek eta idazle sortu berriek.


 * //Egan//. RSVAP elkargoak sortu zuen 1948an Donostian. Hasieran bi hizkuntzatan eta gero euskara hutsean, gaur egun arte. Aukera hori gabe ez zuten hainbat idazlek euskal kulturgintzari jarraipena emateko aukerarik izango.
 * //Euzko gogoa// (1950). Hemendik atzerriratuek Guatemalan sortua. 1959 arteko bizitza izan zuen, azken 3 urteetan egoitza Miarritzen zuela. Zaitegi eta Ibinagabeitia izan ziren sustatzaileak eta Orixe bera ere bai lankide.




 * //Olerti// aldizkarian ere udazle askok izan zuten beren lanak argitaratzeko aukera. Zornotzan sortu zuen Aita Onandiak eta luzaroan eman zion bizia.